CELEX: 62011CN0563
Language: hu
Date: 2011-11-09 00:00:00
Title: C-563/11. sz. ügy: Az Augstākās tiesas Senāts (Lett Köztársaság) által 2011. november 9-én benyújtott előzetes döntéshozatal iránti kérelem — SIA „Forvards V” kontra Valsts ieņēmumu dienests

14.1.2012   
            
            
               HU
            
            
               Az Európai Unió Hivatalos Lapja
            
            
               C 13/9
            
         Az Augstākās tiesas Senāts (Lett Köztársaság) által 2011. november 9-én benyújtott előzetes döntéshozatal iránti kérelem — SIA „Forvards V” kontra Valsts ieņēmumu dienests
   (C-563/11. sz. ügy)
   2012/C 13/17
   Az eljárás nyelve: lett
   
      A kérdést előterjesztő bíróság
   
   Augstākās tiesas Senāts
   
      Az alapeljárás felei
   
   
      Felperes: SIA „Forvards V”
   
      Alperes: Valsts ieņēmumu dienests
   
      Az előzetes döntéshozatalra előterjesztett kérdések
   
   
               1.
            
            
               Úgy kell-e értelmezni a hatodik irányelv (1) 17. cikke (2) bekezdésének a) pontját, hogy a termékbeszerzés esetén fizetendő hozzáadottérték-adó levonásához való jogot meg lehet tagadni attól az adóalanytól, amely a hozzáadottérték-adó levonásához szükséges valamennyi lényeges feltételnek megfelel, anélkül, hogy visszaélésszerű magatartását meg lehetne állapítani, ha az ügyletben részt vevő másik fél ténybeli vagy jogi okból nem értékesíthette a termékeket (az ügyletben részt vevő másik fél fiktív, vagy annak képviselője tagadja a gazdasági tevékenység vagy a konkrét ügylet létét, és nem képes a szerződés teljesítésére)?
            
         
               2.
            
            
               A hozzáadottérték-adó levonásához való jog megtagadását lehet-e arra a körülményre alapítani, hogy az ügyletben részt vevő másik fél (a számlán feltüntetett személy) fiktívnek bizonyul (vagyis működésének nincs valós gazdasági célja)? Megtagadható-e továbbá a hozzáadottérték-adó levonásához való jog akkor, ha az előzetesen felszámított adó levonását kérő személy részéről nem bizonyítható visszaélésszerű magatartás?
            
         
      (1)  A tagállamok forgalmi adóra vonatkozó jogszabályainak összehangolásáról — közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv (HL L 145.; magyar nyelvű különkiadás 9. fejezet 1. kötet 23. o.)